สวัสดีครับ รบกวนแจ้งปัญหาการปิดจุดกลับรถถนนเกษตร-นวมินทร์ ระหว่างตอม่อที่ 268-269 ครับ

มีการวางแบร์ริเออร์สีส้มขัดขวางการกลับรฃรถบนถนนเกษตร-นวมินทร์ ระหว่างตอม่อที่ 268 และ 269 
โดยผู้อยู่อาศัย ณ ซอยนวลจันทร์ช่วงต้น ซอย 1-9 ได้รับความยากลำบากในการเดินทางเป็นอย่างสูงจากการย้ายจุดกลับรถมาเป็นแยกตัดใหม่ ประเสริฐมนูกิจ-รัชดา-รามอินทรา ใช้เวลาเพิ่มจากเดิมกรณีถนนโล่งอย่างต่ำ 5 นาที เพื่อรอการกลับรถ และใช้เวลาสูงสุดไม่ต่ำกว่าครึ่งชั่วโมงในชั่วโมงเร่งด่วน ทั้งรถปาด แทรกเพื่อใช้แยก เพิ่มต้นทุนค่าใช้จ่ายด้านเชื้อเพลิง และส่งเสริมให้คนบางส่วนทำการปสด-ตัดเลนจากแยกกลับรถแรกเพื่ตัดเข้าซอยนวลจันทร์ ซึ่งเป็นอันตรายมากกว่าเดิม

จากป้ายประกาศ ณ ตอม่อ 271 ที่ให้เหตุผลเรื่องความอันตราย จากผู้ใช้งานจริงในพื้นที่มากกว่า 20 ปี การกลับรถ ณ จุดที่ถูกปิดระหว่างตอม่อ 268 - 269 นั้นไม่มีความอันตรายในระดับที่ผิดปกติหรือส่งเสริมให้เกิดระดับที่ผิดปกติจากจุดกลับรถอื่น ๆ เนื่องจากมีการเว้นระยะจากตัวแยกไฟแดงไม่ไกลมาก ทั้งในแง่มุมของรถทางตรงและการกลับรถ ตัวบริบทพื้นที่เองไม่แตกต่างใด ๆ  ยกเว้นเสียแต่การจอดรถริมถนน ณ จุดห้ามจอดใกล้ทางกลับรถ ซึ่งเป็นการทำผิดกฎหมาย ต่างกรรม ต่างวาระ

จึงขอรบกวนให้ตรวจสอบและยกเลิกการปิดกั้นทางดังกล่าวซึ่งเป็นการเพิ่มภาระและค่าใช้จ่ายให้กับผู้อาศัยในพื้นที่ ไม่ว่าจะเป็นค่าเชื้อเพลิงและค่าความเสื่อมของยานพาหนะ รวมถึงการใช้เวลาที่เพิ่มขึ้นบนท้องถนนอย่างไม่มีเหตุอันสมควร
ขอแสดงความนับถือ